Na temelju članka 1. stavka 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15.), Izvršni odbor Zajednice sportskih udruga grada Ivanca na svojoj 25. sjednici održanoj putem e-pošte ustudenom 2020. godine, donosi

**ODLUKU**

**o raspisivanju i objavi**

**Javnog natječaja za podnošenje pisanih programa**

**za izradu i realizaciju Plana sredstava za sufinanciranje**

**programa javnih potreba u sportu grada Ivanca za 2021. godinu**

**I**

Raspisuje se i objavljuje Javni natječaj za podnošenje pisanih Programa za izradu realizaciju Plana sredstava za sufinanciranje programa javnih potreba u sportu Grada Ivanca za 2021. godinu.

**II**

Tekst Javnog natječaja iz točke 1. ove Odluke bit će objavljen na web stranici Zajednice.

**III**

Rok za prijavu programa je od 15. prosinca 2020. godine do 15. siječnja 2021. godine.

**IV**

Predmet Javnog natječaja, podatak o tome gdje se tekst Javnog natječaja objavljuje i rok za podnošenje prijava objavit će se isključivo na web stranici Zajednice, ili će po potrebi biti poslan poštom na zahtjev pojedinih sportskih udruga članica Zajednice.

**PREDSJEDNIK ZAJEDNICE:**

**Josip Šimunek**

**OBRAZLOŽENJE**

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, te Pravilnika o financiranju programa, projekata i manifestacija koje provode organizacije civilnog društva Grada Ivanca za 2021.godinu, sukladno članku 30. Statuta Zajednice sportskih udruga grada Ivanca, Izvršni odbor Zajednice na svojoj 25. sjednici održanoj putem e-pošte u studenom 2020. godine donosi Odluku o raspisivanju i objavi Javnog natječaja **za podnošenje pisanih programa za izradu i realizaciju Plana sredstava za sufinanciranje programa javnih potreba u sportu Grada Ivanca za 2021. godinu.**

Obavijest o objavi Javnog natječaja objavljuje se na web stranicama Zajednice sportskih udruga grada Ivanca te se upućuje po potrebi sportskim udrugama članicama Zajednice putem pošte, a tekst Javnog natječaja sa pripadajućom dokumentacijom objavit će se na web stranici Zajednice naknadno.